text: James Africanus Horton
  
  publiceret: 2023-04-23 03:00:07+02:00
  James Africanus Horton, James Beale Horton, 1835-1882, vestafrikansk nationalist og politisk tænker. Horton, der havde fået en lægeuddannelse i Storbritannien, mente, at Afrika skulle udvikles med Europa som forbillede. Hans idéer om nye, selvstændige afrikanske statsdannelser lå bl.a. bag oprettelsen af Fantikonføderationen (se Fanti). I modsætning til sin ven Edward W. Blyden mente Horton ikke, at der fandtes en særlig afrikansk identitet.